Pakuotės lapelis: informacija vartotojui

LISINOPRIL-GRINDEKS 10 mg tabletės
LISINOPRIL-GRINDEKS 20 mg tabletės
Lizinoprilis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Lisinopril-Grindeks ir kam jis vartojamas
2.	Kas žinotina prieš vartojant Lisinopril-Grindeks
3.	Kaip vartoti Lisinopril-Grindeks
4.	Galimas šalutinis poveikis
5.	Kaip laikyti Lisinopril-Grindeks
6.	Pakuotės turinys ir kita informacija 


1.	Kas yra Lisinopril-Grindeks ir kam jis vartojamas

Lisinopril-Grindeks yra vadinamųjų angiotenziną konvertuojančio fermento (AKF) inhibitorių grupės vaistas. Jis reguliuoja kraujospūdį ir vandens bei druskų pusiausvyrą organizme. Išgėrus vaisto, plečiasi kraujagyslės, laipsniškai mažėja arterinis kraujospūdis; tokiu būdu mažėja širdies perkrova ir gerėja jos funkcijos.

Lisinopril-Grindeks vartojama sergant arterine hipertenzija (aukštu kraujospūdžiu), širdies nepakankamumu, ištikus širdies priepuoliui (ūminiam miokardo infarktui), taip pat gydant inkstų komplikacijas, sukeltas cukrinio diabeto. 


2.	Kas žinotina prieš vartojant Lisinopril-Grindeks

Lisinopril-Grindeks vartoti negalima:
· jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
· jeigu anksčiau buvo angioneurozinė edema (specifinė reakcija, pasireiškusi pavartojus AKF inhibitorių ar dėl neaiškios priežasties);
-	jeigu yra hemodinamikai reikšminga aortos ar mitralinio vožtuvo stenozė, hipertrofinė kardiomiopatija;
-	jeigu esate daugiau nei 3 mėnesius nėščia. Taip pat yra geriau vengti Lisinopril-Grindeks vartoti ankstyvojo nėštumo metu (žr. skyrių „Nėštumas ir žindymo laikotarpis“);
-	jeigu Jūs sergate cukriniu diabetu arba Jūsų inkstų veikla sutrikusi ir Jums skirtas kraujospūdį mažinantis vaistas, kurio sudėtyje yra aliskireno;
-	jeigu vartojote arba šiuo metu vartojate sakubitrilo ir valsartano derinį, suaugusiųjų ilgalaikio (lėtinio) širdies nepakankamumo gydymui, nes yra padidėjęs angioedemos (staigaus patinimo po oda tokiose vietose kaip gerklė) pavojus.

Prieš pradėdami vartoti Lisinopril-Grindeks pasakykite gydytojui, jei Jums anksčiau buvo bet kuri iš paminėtų reakcijų ar būklių.

Įspėjimai ir atsargumo priemonės 
Prieš vartojant Lisinopril‑Grindeks pasitarkite su gydytoju:

· jeigu atsiranda angioneurozinės edemos simptomų (staiga pabrinksta galūnės, veidas, lūpos), vaisto vartojimą reikia nedelsiant nutraukti; 
· jeigu angioneurozinė edema apima liežuvį, balso klostes ar gerklas, būtina nedelsiant kviesti greitąją medicinos pagalbą ir po oda švirkšti 0,3–0,5 ml 0,1  adrenalino hidrochlorido (epinefrino) tirpalo. Taip pat reikia užtikrinti, kad į paciento plaučius patektų oro;
· jeigu sergate sistemine jungiamojo audinio liga (pvz., sklerodermija, sistemine raudonąja vilklige);
· jeigu sergate kepenų liga;
-	 jeigu sergate cukriniu diabetu;
-	jeigu vartojate kurį nors iš šių vaistų padidėjusiam kraujospūdžiui gydyti: 
- angiotenzino II receptorių blokatorių (ARB) (vadinamąjį sartaną, pavyzdžiui, valsartaną, 	telmisartaną, irbesartaną), ypač jei turite su diabetu susijusių inkstų sutrikimų; 
- aliskireną; 
-	jeigu vartojate bet kurio iš šių vaistų, angioedemos rizika gali būti didesnė: 
	- racekadotrilio - viduriavimui gydyti vartojamo vaisto; 
	- vaistų, vartojamų norint užkirsti kelią persodinto organo atmetimui ir vėžiui gydyti (pvz., 	   temsirolimuzo, sirolimuzo, everolimuzo); 
	- vildagliptino – cukriniam diabetui gydyti vartojamo vaisto. 

Jūsų gydytojas gali reguliariai ištirti Jūsų inkstų funkciją, kraujospūdį ir elektrolitų kiekį (pvz., kalio) kraujyje. Taip pat žiūrėkite informaciją, pateiktą poskyryje „Lisinopril-Grindeks vartoti negalima”. 

Sumažėjęs kraujospūdis (hipotenzija)
Lisinopril-Grindeks, ypač pirmoji jo dozė, gali labai sumažinti kraujospūdį. Hipertenzija sergantiems pacientams nekomplikuota simptominė hipotenzija pasireiškia retai. Ji dažniau stebima šlapimą varančių vaistų vartojantiems pacientams, taip pat kai yra didelis elektrolitų ir skysčių trūkumas organizme dėl dializės, viduriavimo, vėmimo ar mažo druskos kiekio maiste. Jei pasireiškia hipotenzija, pacientą reikia paguldyti aukštielninką, prireikus į veną lašinama izotoninių tirpalų. Jei išgėrus pirmąją vaisto dozę, pasireiškia praeinanti hipotenzija, toliau vartoti Lisinopril-Grindeks galima; jei dozė atidžiai parenkama, galimas veiksmingas tolesnis gydymas. Jei simptominė hipotenzija pasireiškia širdies nepakankamumu sergančiam pacientui, gali prireikti vartoti mažesnę dozę ar visai nutraukti Lisinopril-Grindeks ir (ar) kartu skiriamo šlapimą varančio vaisto vartojimą. Jeigu įmanoma, šlapimą varančio vaisto vartojimą reikėtų nutraukti likus 2–3 dienoms iki gydymo Lisinopril-Grindeks pradžios.

Inkstų funkcijos sutrikimas
Inkstų nepakankamumu sergantiems pacientams Lisinopril-Grindeks reikia vartoti atsargiai. Jiems gali prireikti vartoti mažesnę vaisto dozę arba ilginti vartojimo intervalus tarp dozių. Vartojant Lisinopril-Grindeks , inkstų nepakankamumas daugiausia pasireiškia sunkiu širdies nepakankamumu ar inkstų liga, įskaitant inkstų arterijų susiaurėjimą, sergantiems pacientams. Vaisto sukeltas inkstų nepakankamumas paprastai yra grįžtamas, jei jis laiku diagnozuojamas ir pacientui paskiriamas tinkamas gydymas. 

Hemodializuojamieji pacientai
Lisinopril-Grindeks vartojančių pacientų hemodializei arba hemofiltracijai atlikti naudojant labai pralaidžias poliakrilnitril-2-metalilsulfonato natrio membranas (pvz., AN 69), didėja anafilaksinės reakcijos (nuo padidėjusio jautrumo reakcijų iki anafilaksinio šoko) pasireiškimo pavojus. Tokiems pacientams reikia naudoti kito tipo dializės membranas arba juos gydyti kitokiais vaistais nuo hipertenzijos.

Padidėjęs kalio kiekis kraujyje (hiperkalemija)
Vartojant Lisinopril-Grindeks, gali pasireikšti hiperkalemija, ypač inkstų ir (ar) širdies nepakankamumu sergantiems pacientams. Kalio preparatų arba kalį organizme sulaikančių vaistų kartu su Lisinopril-Grindeks paprastai vartoti nerekomenduojama, kadangi gali ženkliai padidėti kalio kiekis kraujo serume. Jei gydytojas paskiria šių vaistų vartoti kartu, reikia dažnai tirti kalio koncentraciją kraujo serume.

Mažo tankio lipoproteinų (MTL) aferezė, desensibilizacija
Jei pacientui būtina atlikti MTL aferezę arba vartoti desensibilizuojamąjį gydymą nuo alergijos vabzdžių nuodams, vietoje Lisinopril-Grindeks laikinai reikia vartoti kitokių vaistų nuo hipertenzijos ar širdies nepakankamumo (išskyrus AKF inhibitorius). 

Kosulys
Vartojant AKF inhibitorių, gali atsirasti kosulys. Paprastai jis būna nepaliaujamas, sausas; gydymą nutraukus visada išnyksta. Pacientui skundžiantis kosuliu, reikia atsižvelgti ir į šią galimą jo priežastį. 

Operacija, nejautra
Jei Jums planuojama atlikti operaciją, pasakykite gydytojui, kad vartojate lizinoprilio.

Aptarkite visus anksčiau paminėtus atvejus su savo gydytoju.

Vaikams 
Ar saugu ir veiksminga Lisinopril-Grindeks vartoti vaikams, netirta, todėl jiems šio vaisto vartoti nerekomenduojama. 

Kiti vaistai ir Lisinopril-Grindeks
Visų pirma kreipkitės į gydytoją arba vaistininką, jei vartojate, neseniai vartojote arba galbūt vartojate bet kurį iš šių vaistų: 

· Jei Lisinopril-Grindeks vartojama kartu su šlapimą varančiais vaistais, hipotenzinis (kraujospūdį mažinantis) poveikis didėja. 
· Šlapimą varančių vaistų vartojantiems pacientams (ypač jei jų pradėta vartoti neseniai) pridėjus Lisinopril-Grindeks, gali sumažėti kraujospūdis. 
· Šlapimą varančių vaistų vartojimą 
      	nutraukus prieš pradedant gydymą lizinopriliu, simptominės hipotenzijos pasireiškimo pavojus sumažėja.
· Kalio papildų (įskaitant druskos pakaitalus), kalį tausojančių diuretikų ir kitų vaistų, galinčių didinti kalio kiekį kraujyje (pvz., trimetoprimo ir kotrimoksazolo nuo bakterijų sukeltų infekcijų; ciklosporino, imunitetą slopinančio vaisto, vartojamo apsisaugoti nuo persodinto organo atmetimo; heparino – kraujui skystinti vartojamo vaisto, norint išvengti kraujo krešulių susidarymo).
-	Lisinopril-Grindeks vartojant kartu su kitais vaistais nuo hipertenzijos, stiprėja kraujospūdį mažinantis poveikis.
-      Kartu vartojami vaistai nuo skausmo ir uždegimo (pvz., acetilsalicilo rūgštis, indometacinas)  
silpnina hipotenzinį Lisinopril-Grindeks poveikį.
· AKF inhibitoriai gali stiprinti kartu vartojamų vaistų nuo cukrinio diabeto (pvz., sulfonilkarbamido grupės vaistų, biguanidų ir insulino) poveikį ir mažinti gliukozės koncentraciją kraujyje, ypač per pirmąsias kombinuoto gydymo savaites.
· Antacidiniai (mažinantys skrandžio rūgštingumą) vaistai gali silpninti AKF inhibitorių   poveikį.
· Ličio vartojant kartu su AKF inhibitoriais, didėja toksinis ličio poveikis, kadangi gali sumažėti jo šalinimas iš organizmo (šiuo atveju rekomenduojama periodiškai tirti ličio koncentraciją kraujo serume). Toksinis ličio poveikis paprastai yra grįžtamas, jei nutraukiamas jo arba AKF inhibitorių vartojimas.
· Lisinopril-Grindeks vartojant kartu su alopurinoliu, citostatikais, imunosupresantais,
sisteminio poveikio kortikosteroidais arba prokainamidu, didėja leukopenijos (sumažėjusio leukocitų skaičiaus) pasireiškimo pavojus.
· Lisinopril-Grindeks vartojant kartu su vaistais nuo depresijos ar psichozių gali labiau sumažėti 	kraujospūdis. 
· Lisinopril-Grindeks poveikį silpnina simpatomimetikai (pvz., efedrinas, pseudoefedrinas).  
	Jų yra kai kurių vaistų nuo kosulio ir (arba) peršalimo, bei nosies gleivinės paburkimą mažinančių 	vaistų sudėtyje. 
· Jūsų gydytojui gali tekti pakeisti vaisto dozę ir (arba) imtis kitų atsargumo priemonių,  
jeigu vartojate angiotenzino II receptorių blokatorių (ARB) arba aliskireną (taip pat žiūrėkite informaciją, pateiktą poskyriuose „Lisinopril-Grindeks vartoti negalima“ ir „Įspėjimai ir atsargumo priemonės“).
-	Lisinopril-Grindeks vartojant kartu su aukso vaistais (pvz., natrio aurotiomalatu), 
        dažniau pasireiškia nitritoidinės reakcijos (paraudimas, pykinimas, svaigulys ir kraujospūdžio   
        sumažėjimas). 
· Gydymo metu, ypač jo pradžioje, rizikos grupių pacientams (sergantiems inkstų nepakankamumu 	ir sistemine jungiamojo audinio liga) taip pat vartojantiesiems imunosupresantų, citostatikų, 	alopurinolio ir prokainamido, gydytojas seks elektrolitų ir kreatinino koncentraciją kraujo serume 	bei kraujo ląstelių kiekį.

Lisinopril-Grindeks vartojimas su maistu ir gėrimais
Maistas vaisto poveikiui įtakos nedaro.
Alkoholis stiprina kraujospūdį mažinantį poveikį Lisinopril‑Grindeks poveikį.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 
Prieš vartojant bet kokį vaistą, būtina pasitarti su gydytoju arba vaistininku.
AKF inhibitoriai gali sukelti naujagimių sergamumą ir mirtį, kada skiriama nėštumo laikotarpiu.
Lisinopril-Grindeks yra nerekomenduojamas ankstyvojo nėštumo laikotarpiu ir negali būti vartojamas antruoju ir trečiuoju nėštumo trimestrais (žr. skyrių Lisinopril-Grindeks vartoti negalima).
Vaisingo amžiaus moterys neturėtų pastoti prieš vartojant AKF inhibitorius.
Reikia vengti pastojimo ir vartoti tinkamas kontraceptines priemones gydantis Lisinopril-Grindeks. Jeigu pastojote, turite nustoti vartoti vaistą ir pasitarti su gydytoju.
Kūdikiai turi būti atidžiai stebimi dėl lizinoprilio poveikio būnant gimdoje dėl sumažėjusio kraujospūdžio, oligurijos (sumažėjusio šlapimo kiekio), padidėjusio kalio kiekio.
Nėra žinoma ar lizinoprilio patenka į motinos pieną. Todėl reikia nuspręsti ar nutraukti žindymą ar tęsti gydymą Lisinopril-Grindeks.

Vairavimas ir mechanizmų valdymas
Jautriems pacientams, ypač išgėrus pradinę vaisto dozę tiems žmonėms, kurie kartu vartoja šlapimą varančių vaistų, dėl sumažėjusio kraujospūdžio gali svaigti galva. Tokiu atveju vairuoti automobilį ar dirbti rizikingą darbą nerekomenduojama.


3.	Kaip vartoti Lisinopril-Grindeks 

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką. 

Vaisto dozę ir gydymo trukmę nustato gydytojas. 
Tabletės geriamos nepriklausomai nuo valgio. Paros dozė paprastai išgeriama per vieną kartą, geriausia tuo pačiu laiku.

Hipertenzija (padidėjęs arterinis kraujospūdis)
Pacientams, turintiems padidėjusį arterinį kraujospūdį, kurie nevartoja kitų kraujospūdį mažinančių vaistų, pradinė Lisinopril-Grindeks dozė yra 2,5–10 mg kartą per parą. Vėliau dozė nustatoma atsižvelgiant į kraujospūdžio mažėjimą. Paprastai palaikomoji vaisto dozė yra 10–20 mg, o didžiausia – 40 mg per parą. Gydomajam poveikiui pasiekti gali prireikti 2–4 gydymo savaičių. Prireikus turėtų būti svarstoma kombinuoto gydymo galimybė.

Renovaskulinė hipertenzija
Renovaskuline hipertenzija sergantiems pacientams pradinė Lisinopril‑Grindeks dozė gali sukelti per stiprų poveikį, todėl jiems rekomenduojama vartoti mažesnę 2,5–5 mg pradinę dozę ir juos atidžiai stebėti. Palaikomąją dozę galima laipsniškai didinti, atidžiai prižiūrint gydytojui.

Inkstų nepakankamumas
Kadangi lizinoprilis iš organizmo išskiriamas pro inkstus, inkstų nepakankamumu sergantiems pacientams Lisinopril-Grindeks dozę gydytojas nustatys atsižvelgiant į kreatinino klirensą.
Vaisto dozę galima didinti atsižvelgiant į kraujospūdžio mažėjimą, tačiau ji neturėtų viršyti didžiausios paros dozės (40 mg). 

Širdies nepakankamumas
Lisinopril-Grindeks galima vartoti papildomai kartu su šlapimą varančiais vaistais arba širdį veikiančiais glikozidais.
Pradinė vaisto dozė yra 2,5 mg ryte, vėliau ji didinama iki palaikomosios 5–10 mg paros dozės. Didesnės nei 20 mg paros dozės paprastai vartoti nerekomenduojama. 
Prieš gydymą Lisinopril-Grindeks ir reguliariai jo metu rekomenduojama sekti kraujospūdį, inkstų funkciją, kalio ir natrio kiekį organizme, kadangi gali pasireikšti hipotenzija ir kartu pablogėti inkstų funkcija. 

Ūminis širdies priepuolis (miokardo infarktas)
Lisinopril-Grindeks galima vartoti papildomai kartu su įprastiniais vaistais miokardo infarktui gydyti, įskaitant acetilsalicilo rūgštį, trombolizinius vaistus, beta adrenoblokatorius ir simptominiam gydymui vartojamus nitratus.
 
Inkstų komplikacijos, sukeltos cukrinio diabeto 
2 tipo cukriniu diabetu sergantiems pacientams, kuriems yra padidėjęs kraujospūdis, reikia skirti 10 mg lizinoprilio kartą per parą. Jei reikia, šią dozę galima didinti iki 20 mg paros dozės, kad diastolinis kraujospūdis sėdint būtų mažesnis kaip 90 mmHg.

Senyviems pacientams
Jiems vaisto reikia skirti atsargiai, t.y. mažesnę dozę.

Ką daryti pavartojus per didelę Lisinopril-Grindeks dozę?
Pavartojus per didelę vaisto dozę, žmonėms dažniausiai pasireiškia sumažėjęs kraujospūdis, šokas, suretėjęs širdies susitraukimų dažnis, sutrikusi elektrolitų pusiausvyra bei inkstų nepakankamumas. 
Pavartojus per didelę vaisto dozę, būtina nedelsiant kreiptis į gydytoją

Pamiršus pavartoti Lisinopril-Grindeks 
Negalima vartoti dvigubos dozės norint kompensuoti praleistą dozę. Toliau vaisto reikia vartoti taip, kaip nurodyta.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Paprastai Lisinopril-Grindeks toleruojamas gerai. Nepageidaujamas poveikis dažniausiai būna silpnas ir laikinas, dėl jo vaisto vartojimo nutraukti nereikia. 

Jei pasireiškia lūpų, liežuvio, balso klosčių ar gerklų paburkimas ir tampa sunku kvėpuoti, būtina nedelsiant kreiptis į gydytoją.
Esant sunkioms odos reakcijoms, gydymas lizinopriliu turi būti nutrauktas.
Jei pasireiškia karščiavimas, padidėja limfmazgiai ir (ar) gerklės uždegimo simptomų, būtina kreiptis į gydytoją ir nustatyti leukocitų kiekį kraujyje. 

Dažni (mažiau kaip 1 iš 10 pacientų)
· Galvos skausmas, svaigulys.
· Kosulys.
· Vėmimas, viduriavimas.
· Susilpnėjusi inkstų funkcija.

Nedažni (mažiau kaip 1 iš 100 pacientų)
· Periferinė neuropatija su parestezija (odos, pirštų ar kojų pirštų sustingimas ir dilgčiojimas).
· Miego sutrikimai, mieguistumas, nervingumas.
· Galvos svaigimas (vertigo).
· Pusiausvyros sutrikimas, raumenų skausmas.
· Skonio sutrikimai, laikinas skonio praradimas.
· Raynaud fenomenas.
· Nosies gleivinės uždegimas (rinitas).
· Neritmiškas, dažnas, stiprus, juntamas širdies plakimas.
· Pykinimas, pilvo skausmas, virškinimo sutrikimas.
· Bėrimas, niežėjimas.
· Impotencija.
· Nuovargis, silpnumas.
· Eozinofilija, kepenų fermentų aktyvumo padidėjimas; šlapalo, kreatinino kiekio padidėjimas, padidėjęs kalio kiekis kraujyje (pacientams sergantiems cukriniu diabetu).

Reti (mažiau kaip 1 iš 1000 pacientų)
· Sumažėjęs hemoglobino kiekis ir hematokrito reikšmė. 
· Minčių susipainiojimas.
· Neryškus matymas.
· Ūžimas ausyse.
· Sunkus kraujospūdžio sumažėjimas (gydymo pradžioje arba padidinus lizinoprilio ir (ar) diuretikų  dozę). Šis nepageidaujamas poveikis dažnesnis rizikos grupių pacientams, pvz., kurių organizme dėl  diuretikų vartojimo trūksta druskų ar skysčių arba kurie serga širdies nepakankamumu, sunkia ar  renovaskuline hipertenzija. Simptomai pasireiškia galvos svaigimu, silpnumu, sutrikusia rega, kartais  ir sąmonės praradimu. 
· Dusulys, bronchų spazmas/astma, plaučių infiltratai.
· Apetito praradimas.
· Burnos džiūvimas, burnos ar liežuvio gleivinės uždegimas, vidurių užkietėjimas.
· Dilgėlinė, į žvynelinę panašios odos reakcijos, veido, lūpų, liežuvio ir (ar) galūnių paburkimas (angioneurozinė edema), plaukų slinkimas.
· Ūminis inkstų nepakankamumas.
· Vyrų moteriškos krūtys (ginekomastija).
· Kraujo tyrimų pokyčiai.

Labai reti (mažiau kaip 1 iš 10 000 pacientų)
· Sumažėjęs kiekis baltųjų kraujo ląstelių, nenormaliai mažas kiekis tam tikrų kraujo ląstelių  (neutrofilų), sumažėjęs kiekis trombocitų, nenormaliai mažas kiekis raudonųjų kraujo ląstelių kiekis, nenormaliai susiskirstę raudonosios kraujo ląstelės „hemolizinė anemija“ (pacientams turintiems įgimtą gliukozės-6-fosfatdehidrogenazės nepakankamumą).
· Sinusitas (nosies ančių uždegimas), alerginis alveolitas (eozinofilinis plaučių uždegimas).
· Kasos uždegimas (pankreatitas), kepenų uždegimas (hepatitas), kepenų nepakankamumas, cholestazinės geltos sindromas, kepenų nekrozė.
· Sunkios odos ligos (pūslinė, daugiaformė eritema, eksfoliacinis dermatitas, Stevens-Johnson sindromas, toksinė epidermio nekrolizė), su simptomais kaip odos paraudimas, pūslės ir lupimasis. 
· Šlapimo kiekio sumažėjimas ar išnykimas.
· Gliukozės (cukraus) kiekio sumažėjimas kraujyje.

Dažnis nežinomas (negali būti įvertintas pagal turimus duomenis)
· Alerginės (anafilaktoidinės) reakcijos.
· Depresija.
· Apalpimas.
· Kraujagyslių uždegimas.
· Gerklės uždegimas, užkimimas, bronchitas.
· Žarnų nepraeinamumas.
· Padidėjęs jautrumas šviesai, paraudimas, prakaitavimas, onicholizės (nago atsiskyrimo nuo guolio) paūmėjimas. 
· Raumenų skausmas (mialgija), sąnarių skausmas (artralgija).
· Nemalonus jausmas krūtinėje, serozinio dangalo uždegimas (serozitas), karščiavimas, paraudimas.

Buvo pastebima proteinurija ir pablogėjusi inkstų funkcija.
Pavieniais atvejais prasidėjusi viršutinius kvėpavimo takus apimanti angioneurozinė edema sukėlė mirtiną kvėpavimo takų obstrukciją.
Pavieniais atvejais buvo stebima agranulocitozė arba pancitopenija, ypač pacientams, kurių inkstų funkcija susilpnėjusi, kurie serga sistemine jungiamojo audinio liga ar tiems, kurie vienu metu gydomi alopurinoliu, prokainamidu ar specifiniais imunosupresantais.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Specialios  pastabos
Prieš pradedant vartoti Lisinopril-Grindeks ir reguliariai jį vartojant, gydytojas atliks anksčiau minėtus laboratorinius tyrimus.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Lisinopril-Grindeks 

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.

Ant dėžutės po „EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos. 

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką. 


6.	Pakuotės turinys ir kita informacija 

Lisinopril-Grindeks sudėtis
· Veiklioji medžiaga yra lizinoprilis. Kiekvienoje tabletėje yra 10 mg arba 20 mg lizinoprilio.
· Pagalbinės medžiagos yra pregelifikuotas krakmolas, kukurūzų krakmolas, bevandenis kalcio-vandenilio fosfatas, manitolis (E421), bevandenis koloidinis silicio dioksidas, magnio stearatas.

Lisinopril-Grindeks išvaizda ir kiekis pakuotėje
10 mg tabletės: baltos, apvalios, lygios, nuožulniais kraštais tabletės su kryžmine vagele vienoje pusėje. Tabletę galima padalinti į lygias dozes. 

20 mg tabletės: baltos, apvalios, lygios, nuožulniais kraštais tabletės. Kartono dėžutė, kurioje yra 2 lizdinės plokštelės po 14 tablečių.

Registruotojas ir gamintojas

AS GRINDEKS.
Krustpils iela 53, Rīga, LV-1057, Latvija
Tel. +371 67083205
Faksas +371 67083505
el. paštas grindeks@grindeks.lv

Jeigu apie šį vaistą norite sužinoti daugiau, kreipkitės į vietinį registruotojo atstovą.

	„Grindeks Kalceks Lietuva“ UAB
Kalvarijų g. 300
Vilnius, LT-08318 
Tel. +370 5 2101401



Šis pakuotės lapelis paskutinį kartą peržiūrėtas 2024-11-04.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.
[bookmark: _GoBack]

Pakuotės lapelis:   informacija vartotojui     LISINOPRIL - GRINDEKS 10 mg tabletės   LISINOPRIL - GRINDEKS 20 mg tabletės   Lizinoprilis     Atidžiai perskaitykite visą šį lapelį, prieš  pradėdami vartoti vaistą, nes jame pateikiama Jums  svarbi informacija.   -   Neišmeskite šio lapelio, nes vėl gali prireikti jį perskaityti.     -   Jeigu kiltų daugiau klausimų, kreipkitės į gydytoją arba vaistininką.   -   Šis vaistas skirtas tik Jums, todėl kitiems žmon ėms jo duoti negalima.   Vaistas gali jiems pakenkti  (net tiems, kurių ligos požymiai yra tokie patys kaip Jūsų).     -   Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją  arba vaistininką. Žr. 4 skyrių.     Apie k ą rašoma šiame lapelyje?     1.   Kas yra Lisinopril - Grindeks ir kam jis vartojamas   2.   Kas žinotina prieš vartojant Lisinopril - Grindeks   3.   Kaip vartoti Lisinopril - Grindeks   4.   Galimas šalutinis poveikis   5.   Kaip laikyti Lisinopril - Grindeks   6.   Pakuotės turinys ir kita informacija        1.   Kas yra Lisinopril - Grindeks ir kam jis vartojamas     Lisinopril - Grindeks yra vadinamųjų angiotenziną konvertuojančio fermento (AKF) inhibitorių grupės  vaistas. Jis reguliuoja kraujospūdį ir vandens bei druskų  pusiausvyrą organizme. Išgėrus vaisto, plečiasi  kraujagyslės, laipsniškai mažėja arterinis kraujospūdis; tokiu būdu mažėja širdies perkrova ir gerėja jos  funkcijos.     Lisinopril - Grindeks vartojama sergant arterine hipertenzija (aukštu kraujospūdžiu), širdie s  nepakankamumu, ištikus širdies priepuoliui (ūminiam miokardo infarktui), taip pat gydant inkstų  komplikacijas, sukeltas cukrinio diabeto.        2.   Kas žinotina prieš vartojant Lisinopril - Grindeks     Lisinopril - Grindeks vartoti negalima:   -   jeigu yra alergija vei kliajai medžiagai arba bet kuriai pagalbinei šio vaisto medžiagai (jos išvardytos 6  skyriuje);   -   jeigu anksčiau buvo angioneurozinė edema (specifinė reakcija, pasireiškusi pavartojus AKF  inhibitorių ar dėl neaiškios priežasties);   -   jeigu yra hemodinamikai  reikšminga aortos ar mitralinio vožtuvo stenozė, hipertrofinė  kardiomiopatija;   -   jeigu esate daugiau nei 3 mėnesius nėščia. Taip pat yra geriau vengti Lisinopril - Grindeks vartoti  ankstyvojo nėštumo metu (žr. skyrių „ Nėštumas ir žindymo laikotarpis“ );   -   jei gu Jūs sergate cukriniu diabetu arba Jūsų inkstų veikla sutrikusi ir Jums skirtas kraujospūdį  mažinantis vaistas, kurio sudėtyje yra aliskireno ;  

